แนวโน้ม SET ผันผวน หลังตัวเลขจ้างงานฯสหรัฐต่ำคาด-เกาะติดกระจาย “วัคซีน”
บล.ซีจีเอส-ซีไอเอ็มบี (ประเทศไทย) มองแนวโน้ม SET เช้านี้ผันผวน หลังตัวเลขจ้างงานฯสหรัฐต่ำคาด-แนะเกาะติดกระจายการฉีดวัคซีน พร้อมให้แนวรับ 1,600-1,604 จุด ส่วนแนวต้าน 1,620-1,627 จุด
บล.ซีจีเอส-ซีไอเอ็มบี (ประเทศไทย) มองแนวโน้ม SET เช้านี้ผันผวน หลังตัวเลขจ้างงานฯสหรัฐต่ำคาด-แนะเกาะติดกระจายการฉีดวัคซีน พร้อมให้แนวรับ 1,600-1,604 จุด ส่วนแนวต้าน 1,620-1,627 จุด
7 มิ.ย. 2564

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้คาดว่าจะแกว่งไซด์เวย์ทั้งแดนบวก-ลบในทิศทางเดียวกับตลาดหุ้นเอเชีย เป็นไปตามปัจจัยเฉพาะตัวของแต่ละตลาด แต่ตลาดบ้านเรามีโอกาสแกว่งอิงบวกได้มากกว่า หลังจากตลาดหุ้นสหรัฐฯยังปรับขึ้นได้ต่อเนื่องจากที่ตัวเลขการจ้างงานนอกภาคเกษตรของสหรัฐฯออกมาต่ำกว่าตลาดคาดไว้ ทำให้มองว่าการประชุมธนาคารกลางสหรัฐฯ (เฟด) กลางเดือนนี้ยังไม่น่าปรับลดการทำ QE ทำให้เป็นบวกต่อสภาพคล่องทั่วโลก
ทั้งนี้ เมื่อวันศุกร์ที่ผ่านมาตลาดฯได้รับแรงกดดันจากหุ้นขนาดใหญ่ และหุ้น KBANK รวมถึงรายการทำ Big log จากหุ้น INTUCH ขณะที่นักลงทุนต่างชาติยังซื้อสุทธิ ทำให้ต้องติดตามทิศทาง Fund Flow ว่ายังซื้อต่อเนื่องหรือไม่ หากยังซื้ออยู่ตลาดฯก็มีโอกาสที่จะปรับตัวขึ้นได้
อย่างไรก็ดี ยังต้องติดตามจำนวนผู้ติดเชื้อโควิด-19 ในประเทศ และการกระจายการฉีดวัคซีน รวมถึงการประชุมธนาคารกลางยุโรป (ECB) ที่จะมีขึ้นในวันที่ 10 มิ.ย.นี้ พร้อมให้แนวรับ 1,600-1,604 จุด ส่วนแนวต้าน 1,620-1,627 จุด
 
 